NÁRODNÁ  RADA  SLOVENSKEJ  REPUBLIKY
III. volebné obdobie
Návrh 

Zákon

z ........ 2004, 

ktorým sa dopĺňa zákon Národnej rady Slovenskej republiky č. 350/1996 Z. z.
o rokovacom poriadku Národnej rady Slovenskej republiky v znení neskorších predpisov

Národná rada Slovenskej republiky sa uzniesla na tomto zákone:

Čl. I

Zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení nálezu Ústavného súdu Slovenskej republiky č. 77/1998 Z. z., zákona č. 86/2000 Z. z., zákona č. 138/2002 Z. z., zákona č. 100/2003 Z. z., zákona č. 551/2003 Z. z. a zákona č. 360/2004 Z. z. sa dopĺňa takto:

1. V § 45 ods. 3 písm. d) sa za slová „poslanecké prieskumy“ vkladajú slová „(§ 132a)“.

2. Za § 132 sa vkladá § 132a, ktorý vrátane nadpisu znie:

„§ 132a
Poslanecký prieskum

	(1) Poslanecký prieskum vykonávajú výbory prostredníctvom svojich členov; na poslaneckom prieskume sa zúčastňujú aspoň dvaja členovia výboru.

	(2) Poslanecký prieskum možno vykonať 

a)	na ministerstvách a ostatných ústredných orgánoch štátnej správy,^82a)
b)	v orgánoch miestnej štátnej správy, ^82b)
c)	v štátnych rozpočtových organizáciách a v štátnych príspevkových organizáciách, ^82c)
d)	na Najvyššom kontrolnom úrade, ^82d)
e)	v Národnej banke Slovenska, ^82e)
f)	vo verejnoprávnej televízii a vo verejnoprávnom rozhlase, ^82f)
g)	v Sociálnej poisťovni, ^82g)
h)	vo Všeobecnej zdravotnej poisťovni, ^82h)
i)	v Rade pre vysielanie a retransmisiu, ^82i)
j)	v Úrade pre reguláciu sieťových odvetví, ^82j)
k)	v štátnych podnikoch, ^82k)
l)	v obchodných spoločnostiach so stopercentnou majetkovou účasťou štátu.

(3) Na vykonávanie poslaneckého prieskumu sa primerane vzťahujú ustanovenia všeobecného predpisu o kontrole. ^82l)“.

Poznámky pod čiarou k odkazom 82a až 82l znejú:

„82a) Zákon č. 575/2001 Z.z. o organizácii činnosti vlády a organizácii ústrednej štátnej správy v znení neskorších predpisov.
82b) Napríklad zákon č. 515/2003 Z.z. o krajských úradoch a obvodných úradoch a o zmene a doplnení niektorých zákonov, zákon č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov, zákon č. 519/2003 Z.z., ktorým sa mení a dopĺňa zákon Slovenskej národnej rady č. 100/1977 Zb. o hospodárení v lesoch a štátnej správe lesného hospodárstva v znení neskorších predpisov a o zmene zákona Národnej rady Slovenskej republiky č. 222/1996 Z.z. o organizácii miestnej štátnej správy a o zmene a doplnení niektorých zákonov v znení neskorších predpisov a o zmene niektorých zákonov, zákon č. 534/2003 Z.z. o organizácii štátnej správy na úseku cestnej dopravy a pozemných komunikácií a o zmene a  doplnení niektorých zákonov, zákon č. 525/2003 Z.z. o štátnej správe starostlivosti o životné prostredie a o zmene a doplnení niektorých zákonov, zákone č. 518/2003 Z.z., ktorým sa mení a dopĺňa zákon Slovenskej národnej rady  č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a  o pozemkových spoločenstvách v znení neskorších predpisov a o zmene niektorých zákonov, zákon č. 453/2003 Z.z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov, zákon č. 608/2003 Z.z. o štátnej správe pre územné plánovanie, stavebný poriadok a bývanie a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, zákon č. 417/2003 Z.z., ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení  neskorších predpisov  a   zákon  Národnej  rady  Slovenskej  republiky  č.  222/1996  Z. z. o organizácii miestnej štátnej správy a o zmene a doplnení niektorých zákonov  v znení neskorších predpisov, zákon č. 578/2003 Z.z., ktorým sa mení a dopĺňa zákon Národnej rady Slovenskej republiky č. 272/1994 Z.z. o ochrane zdravia ľudí v znení neskorších predpisov a o zmene a  o doplnení niektorých zákonov.
82c) § 21 ods. 1 a 2 zákona Národnej rady Slovenskej republiky č. 303/1995 Z.z. o rozpočtových pravidlách v znení neskorších predpisov.
82d) Zákon č. 39/1993 Z.z. o Najvyššom kontrolnom úrade Slovenskej republiky v znení neskorších predpisov.
82e) Zákon Slovenskej národnej rady č. 566/1992 Zb. o Národnej banke Slovenska v znení neskorších predpisov.
82f) Zákon č. 16/2004 Z.z. o Slovenskej televízii.
        Zákon č. 619/2003 Z.z. o Slovenskom rozhlase.
82g) Zákon č. 461/2003 Z.z. o sociálnom poistení v znení neskorších predpisov.
82h) Zákon Národnej rady Slovenskej republiky č. 273/1994 Z.z. o zdravotnom poistení, financovaní zdravotného poistenia, o zriadení Všeobecnej zdravotnej poisťovne a o zriaďovaní rezortných, odvetvových, podnikových a občianskych zdravotných poisťovní v znení neskorších predpisov.
82i) Zákon č. 308/2000 Z.z. o vysielaní a retransmisii a o zmene zákona č. 195/2000 Z.z. o telekomunikáciách v znení neskorších predpisov.
82j) Zákon č. 276/2001 Z.z. o regulácii v sieťových odvetviach.
82k) Zákon č. 111/1990 Zb. o štátnom podniku v znení neskorších predpisov.
82l) § 11 ods. 1 a § 12 ods. 2 zákona Národnej rady Slovenskej republiky č. 10/1996 Z.z. o kontrole v štátnej správe v znení neskorších predpisov.“.

Čl. II

Účinnosť

Tento zákon nadobúda účinnosť dňom vyhlásenia.